11. ΑΝΑΓΚ. ΝΟΜΟΣ υπ' αριθ. 1794 της 23/25 Απρ. 1951 Περί εξαγοράς του Σιδηροδρόμου ΠύργουΚατακώλου κλπ. Άρθρ.1.-1.Από της ενάρξεως της ισχύος του παρόντος νόμου, άνευ δε ετέρας τινος διατυπώσεως ή πράξεως μεταβιβάσεως και μεταγραφής εις τα δικαιώματα και τας υποχρεώσεις του Δήμου Λετρίνων, ως κυρίου του Σιδηροδρόμου ΠύργουΚατακώλου και του δυνάμει του Ν.ΠΙΘ'/1881 παραχωρηθέντος αυτώ σχετικού προνομίου, υποκαθίσταται το Ελληνικόν Δημόσιον. 2.Ως περιουσιακά στοιχεία παραδοτέα εις το Δημόσιον ως υποκαταστάτου εις τ' ανωτέρω δικαιώματα, θεωρούμενα δε ως παραδοθέντα εις αυτό πρός πλήρη του Δήμου απαλλαγήν, θεωρούνται τα υπό την διοίκησιν και διαχείρισιν του Σ.Π.Α.Π. ως οργάνου εκμεταλλεύσεως του Σ.Π.Κ. συμφώνως τω Ν.Δ. 490/31.10.1947 ευρισκόμενα νυν πάσης φύσεως περιουσιακά στοιχεία του Σιδηροδρόμου τούτου. 3.Ως υποχρεώσεις δε αναλαμβανόμεναι παρά του Δημοσίου καθορίζονται:1)τα χρέη του Δήμου πρός το Δημόσιον τα δημιουργηθέντα α)εκ της χορηγήσεως τω Δήμω δανείων δια τας εν γένει ανάγκας του Σιδηροδρόμου και β)εκ της πραγματοποιήσεως ελλειμμάτων αφ' ης την εκμετάλλευσιν του Σιδηροδρόμου συμφώνως τω από 31.10.1947 υπ' αριθ. 490 Ν.Δ/τι ασκεί το Ελληνικόν Δημόσιον, 2)οι τυχόν οφειλόμενοι παρά του Δήμου εις το Ελληνικόν Δημόσιον φόροι και τέλη εκ της ασκήσεως της Σιδηροδρομικής επιχειρήσεως και 3)αι οφειλαί του Δήμου πρός το προσωπικόν του Σιδηροδρόμου και τα Ασφαλιστικά ταμεία αυτού. 4.Ως πρός τα ακίνητα τα καθ' οιονδήποτε τρόπον εξυπηρετούντα νυν την λειτουργίαν του Σιδηροδρόμου, των μεν προερχομένων εκ χαριστικών δυνάμει του Ν.ΠΙΘ'/1881 μεταβιβάσεων του Ελληνικού Δημοσίου, η κυριότης επαναστρέφει οριστικώς εις το Ελληνικόν Δημόσιον άνευ ετέρας τινος διατυπώσεως. Επί πάντων δε των λοιπών άτινα συντρέχουν εις την λειτουργίαν του Σιδηροδρόμου, το Ελληνικόν Δημόσιον αποκτά δικαίωμα άνευ υποχρεώσεως πρός πληρωμήν αποζημιώσεως, όπερ διήκει χρονικώς εφόσον διατηρείται παρά του Κρά Σελ. 134 τους, είτε παρ' ετέρου παραχωρησιούχου οργανισμού άνευ δε πληρωμής και παρά τούτου αποζημιώσεως, η λειτουργία του Σιδηροδρόμου. 5.Αι εις τον λιμένα Κατακώλου υπάρχουσαι λουτρικαί εγκαταστάσεις, το κτίριον εις ο ευρίσκονται αύται μετά του υποκειμένου του γηπέδου, παραμένουν εις την κυριότητα του Δήμου Λετρίνων άνευ οιασδήποτε επιβαρύνσεως τούτου. Άρθρ.2.-Η πρός τον Δήμον Λετρίνων πληρωτέα αποζημίωσις εκ της προς το Ελληνικόν Δημόσιον παρά τούτου μεταβιβάσεως των εν άρθρ. 1 περιουσιακών στοιχείων, είναι ίση πρός τα εν τω αυτώ άρθρω οφειλάς αυτού. Άρθρ.3.-Ο σιδηρόδρομος Πειραιώς-ΑθηνώνΠελοποννήσου ορίζεται ως όργανον του Ελληνικού Δημοσίου, δια την δια λογαριασμόν τούτου λειτουργίαν και άσκησιν της εκμεταλλεύσεως του Σιδηροδρόμου Πύργου-Κατακώλου. Η χρονική διάρκεια της εν λόγω εντολής, παρεκτός ανακλήσεως είναι ίση με την χρονικήν διάρκειαν της παρά του Δημοσίου συμφώνως τω Α.Ν. 2378/40 ασκήσεως της εκμεταλλεύσεως του Σ.Π.Α.Π. Άρθρ.4.-1.Καθ' ον χρόνον η εκμετάλλευσις του Σ.Π.Κ. θα ασκήται υπό του Σ.Π.Α.Π. απαγορεύεται η πρόσληψις προσωπικού δια την πλήρωσιν κενών θέσεων, ως και η πρόσληψις εκτάκτων υπαλλήλων. 2.Αμφότερα τα δίκτυα Σ.Π.Α.Π. και Σ.Π.Κ. εν τη χρησιμοποιήση του προσωπικού αυτών θεωρούνται ως ενιαία επιχείρησις, συντρεχούσης δε της περιπτώσεως χρησιμοποιείται προσωπικόν του ενός δικτύου δια τας ανάγκας του ετέρου τοιούτου. Αι εν γένει απολαυαί του προσωπικού τούτου, ως και τα δικαιώματα των Ασφαλιστικών Ταμείων καταλογίζονται εις βάρος των δαπανών εκμεταλλεύσεως του χρησιμοποιούντος αυτό δικτύου. 3.Το προσωπικόν του εις το Ελληνικόν Δημόσιον κατά τ' ανωτέρω περιερχομένου Σιδ/μου θα εξακολουθήση να διέπεται υπό των εν ισχύϊ νόμων, κανονισμών, κλπ. 4.Τα θέματα πειθαρχικών ποινών, απολύσεως, προαγωγών κλπ., ρυθμίζονται επί τη βάσει των ισχυόντων κανονισμών, νόμων, διαταγμάτων, κλπ. των αφορώντων το προσωπικόν του Σ.Π.Κ., επιλύονται δε δια των αρμοδίων οργάνων του Σ.Π.Α.Π. των επιφορτισμένων με την επίλυσιν των αντιστοίχων θεμάτων, αναφορικώς με το προσωπικόν του δικτύου τούτου. Εφ' ων όμως περιπτώσεων ειδικαί ισχύουσιν ως πρός το προσωπικόν των Σ.Π.Α.Π. διατάξεις, μεταγενέστεραι του Α.Ν. 2378/40, αι διατάξεις αύται κατισχύουσιν των προαναφερθέντων κανονισμών, κλπ. 21.Γ.β.11 Σιδηρόδρομοι Πελοποννήσου Ο Γενικός Διευθυντής των Σ.Π.Α.Π. υποκαθίσταται εις τας αρμοδιότητας και τα καθήκοντα του Διευθυντού του Σ.Π.Κ. Άρθρ.5.Πάσαι αι ενέργειαι, πράξεις, κλπ. αίτινες προκαλούνται και παρέπονται εκ της εφαρμογής του παρόντος νόμου, ειδικώτερον δε εκ της εις εκτέλεσιν τούτου πραγματοποιουμένης μεταβιβάσεως του Σιδηροδρόμου ΠύργουΚατακώλου και των εντεύθεν δημιουργουμένων σχέσεων, είναι απηλλαγμέναι παντός τέλους χαρτοσήμου. Άρθρ.6.-Όπου εν τω παρόντι νόμω αναφέρεται ο Δήμος Λετρίνων, ως τοιούτος νοείται ο υπό τον τίτλον τούτον νυν υφιστάμενος Δήμος Λετρίνων. Άρθρ.7.-Εν αις περιπτώσεσι λόγω ανεπαρκείας των πόρων των Ασφαλιστικών Ταμείων του Σ.Π.Κ. δυσέφικτος καθίσταται η παρά του των αντιμετώπισις των νομίμων υποχρεώσεων αυτών, επιτρέπεται εις τον Υπουργόν των Οικονομικών όπως δι' αποφάσεως αυτού εγκρίνη ή επιβάλη αύξησιν της εισφοράς εργαζομένων και εργοδότου, κατά λόγον της υφισταμένης ανάγκης Άρθρ.8.-Αι εκάστοτε υπέρ του Δημοσίου ισχύουσαι διατάξεις περί προσλήψεως υπαλλήλων συμφώνως τω νόμ. 751/48 «περί προστασίας των απολυομένων εκ των υπηρετούντων ή υπερετησάντων εις τας τάξεις του στρατού κλπ.», ως ούτος ετροποποιήθη και συνεπληρώθη δια μεταγενεστέρων νόμων, ισχύουσι και δια τους υπό Κρατικήν εκμετάλλευσιν Σιδηροδρόμους Πειραιώς – Αθηνών - Πελοποννήσου και εφόσον χρόνον η εκμετάλλευσις τούτων θ' ασκήται υπό του Δημοσίου. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε εις την Βουλήν προς κύρωσιν άμα τη επαναλήψει των εργασιών αυτής. 